На основу члана 3. Одлуке о приступању промени Статута општине Велико Градиште бр. 110-14/2015-01-1, Комисија за израду Нацрта одлуке о промени Статута општине Велико Градиште на седници одржаној 14.01.2016. године донела је:

**ОДЛУКА О ИЗРАДИ ОДЛУКЕ О ИЗМЕНИ И ДОПУНИ СТАТУТА ОПШТИНЕ ВЕЛИКО ГРАДИШТЕ И СПРОВОЂЕЊУ ЈАВНЕ РАСПРАВЕ**

I Овом одлуком израђује се Нацрт Одлуке о измени и допуни Статута општине Велико Градиште, у тексту који је саставни део ове Одлуке.

II Нацрт Одлуке о измени и допуни Статута општине Велико Градиште упућује се на јавну расправу.

III Јавна расправа о Нацрту Одлуке о измени и допуни Статута општине Велико Градиште, у трајању од 10 (десет) дана спровешће се, почев од 28.01.2016. године и трајаће закључно са 08.02.2016. године.

IV Нацрт Одлуке о измени и допуни Статута општине Велико Градиште објавити на огласној табли општине Велико Градиште, званичном сајту општине Велико Градиште, уз позив заинтересованим лицима да узму учешћа у јавној расправи, тако што своје примедбе и предлоге могу, у писаном облику, доставити:

- Скупштини општине Велико Градиште, Житни трг број 1, са назнаком - за Комисију за за израду Нацрта одлуке о промени Статута општине Велико Градиште,

Позив за учешће у јавној расправи упутиће се свим заинтересованим лицима и путем кабловске телевизије.

На основу члана 3. Одлуке о приступању промени Статута општине Велико Градиште бр. 110-14/2015-01-1, Комисија за израду Нацрта одлуке о промени Статута општине Велико Градиште на седници одржаној 14.01.2016. године израдила је:

**НАЦРТ ОДЛУКЕ**

**О ИЗМЕНИ И ДОПУНИ СТАТУТА ОПШТИНЕ ВЕЛИКО ГРАДИШТЕ**

1.

У члану 10. Статута општине Велико Градиште (''Сл. Гласник општине Велико Градиште'', бр. 9/08 и 5/14), после става 3. додаје се став 4. који гласи:

„Додељивање повеље може бити везано за разне јубилеје и може се доделити више пута.“

Досадашњи став 4. постаје став 5.

У члану 27. после става 1. додаје се став 2. који гласи:

„Општинско правобранилаштво образовано је као посебан орган општине“.

1.

После члана 100. додаје се назив изнад додатих чланова 100а, 100б и 100в који гласе:

„**4. Општинско правобранилаштво**

100а

Образује се Општинско правобранилаштво посебни орган општине Велико Градиште који обавља послове правне заштите имовинских права и интереса општине Велико Градиште.

100б

У обављању послова правне заштите имовинских права и интереса општине

Велико Градиште, Општинско правобранилаштво:

1. У поступцима пред судовима, управним и другим надлежним органима заступа, као законски заступник, општину Велико Градиште, њене органе и друга правна лица чије се финансирање обезбеђује из буџета ради заштите имовинских права и интереса општине Велико Градиште.

2. Прати и проучава правна питања од значаја за рад органа и правних лица које заступа, посебно у погледу заштите њихових имовинских права и интереса, као и питања у вези са применом закона и подзаконских аката која су, или могу бити, од значаја за предузимање било које правне радње органа или правног лица које заступа, посебно спречавање штетних имовинско правних и друштвено негативних последица по правна лица која заступа.

3. Даје правна мишљења приликом закључивања уговора које закључују правна лица које заступа, посебно уговора из области имовинско правних односа и привредно правних уговора, у року који не може бити дужи од 30 дана.

4. Даје правне савете свим органима општине Велико Градиште које заступа .

5. Предузима заступање под истим условима као и адвокат када је прописано да је у одређеном поступку или за предузимање одређене радње у поступку обавезно заступање странке од стране адвоката.

100в

Општинског правобраниоца, на предлог Општинског већа, поставља Скупштина општине Велико Градиште на период од пет година. Исто лице може бити поново постављено на исти период.

Услови за постављење лица за Општинског правобраниоца прописани су Одлуком о Општинском правобранилаштву општине Велико Градиште.”

Члан 114. Статута општине Велико Градиште мења се и гласи:

„Избори за савет месне заједнице спроводе се по правилима непосредног и тајног гласања на основу општег и једнаког изборног права.

Сваки грађанин са пребивалиштем на подручју месне заједнице који има бирачко право има право да бира и да буде биран у органе месне заједнице.

Право предлагања кандидата за члана Савета месне заједнице има најмање десет грађана са подручја месне заједнице, са бирачким правом на том подручју.

Изборе за савет месне заједнице расписује председник скупштине општине у року који не може бити краћи од 30 ни дужи од 60 дана од дана расписивања.

Скупштина општине образује Комисију која ће спроводити изборе за савет месних заједница.

На гласачком листићу уписују се имена и презимена свих кандидата, њихова година рођења и занимање. Изабрани су они кандидати који су добили највећи број гласова до броја чланова који се бирају.

Чланство у органима месне заједнице престаје оставком, због безусловне осуде на казну затвора, због потпуног или делимичног губљења пословне способности, због губљења држављанства Републике Србије или промене пребивалишта ван подручја месне заједнице опозивом или смрћу.

Савет месне заједнице може распустити Председник Скупштине општине на начин и по поступку прописаним општим актом месне заједнице.

Савет месне заједнице бира председника савета месне заједнице из реда чланова савета месне заједнице, тајним гласањем, већином гласова од укупног броја чланова савета месне заједнице.

Савет месне заједнице је основни представнички орган грађана на подручју месне заједнице у управљању и одлучивању о пословима месне заједнице.

Број чланова савета месне заједнице утврђује се статутом месне заједнице, тим да број чланова савета месне заједнице не може бити мањи од 5 ни већи од 9 чланова.

Савет месне заједнице:

1) доноси статут месне заједнице;

2) доноси финансијски план месне заједнице као и програме развоја месне заједнице;

3) бира и разрешава председника савета месне заједнице;

 4) предлаже мере за развој и унапређење комуналних и других делатности на подручју месне заједнице;

 6) доноси пословник о раду савета месне заједнице и друге акте из надлежности месне заједнице;

 7) покреће иницијативу за доношење нових или измену постојећих прописа општине;

 8) врши друге послове из надлежности месне заједнице утврђене статутом општине, актом о оснивању месне заједнице или другима општинским прописом. “

1.

Акти Општине и месних заједница ускладиће се са одредбама овог Статута у року од 30 дана од дана ступања на снагу овог Статута.

Акти Општине и месних заједница остају на снази до њиховог усклађивања са Статутом.

Овлашћије се Комисија за прописе да утврди и објави пречишћен текст Статута општине Велико Градиште.

Овај Статут ступа на снагу осмог дана од дана објављивања у „Службеном гласнику општине Велико Градиште“.

*Образложење*

 **Правни основ:**

Чланом 133. Статута општине Велико Градиште („Службени гласник општине Велико Градиште“, број 9/08 и 5/14), прописано је следеће:

„Пред­лог за до­но­ше­ње или про­ме­ну Ста­ту­та оп­шти­не мо­же под­не­ти нај­ма­ње 10 % би­ра­ча општине, 1/3 од­бор­ни­ка, пред­сед­ник општине и над­ле­жно рад­но те­ло Скуп­шти­не оп­шти­не.

Пред­лог се под­но­си у пи­са­ном об­ли­ку са обра­зло­же­њем.

О пред­ло­гу из става 1. овог члана Скуп­шти­на од­лу­чу­је ве­ћи­ном гла­со­ва од укуп­ног бро­ја од­бор­ни­ка.

Ка­да Скуп­шти­на оп­шти­не од­лу­чи да се при­сту­пи до­но­ше­њу или про­ме­ни Ста­ту­та оп­шти­не, истом од­лу­ком од­ре­ђу­је на­чин и по­сту­пак до­но­ше­ња, од­но­сно про­ме­не Ста­ту­та и име­ну­је Коми­си­ју за из­ра­ду на­цр­та ак­та о до­но­ше­њу или про­ме­ни Ста­ту­та оп­шти­не.

Скуп­шти­на општине усва­ја акт о до­но­ше­њу или про­ме­ни Ста­ту­та ве­ћи­ном гла­со­ва од укуп­ног бро­ја од­бор­ни­ка.“

Скупштина општине Велико Градиште на седници одржаној 17.12.2015. године донела је Одлуку о приступању промени Статута општине Велико Градиште бр. 110-14/2015-01-1. Истом одлуком формирана је Комисија за израду Нацрта одлуке о промени Статута општине Велико Градиште, која је на седници одржаној 14.01.2016. године израдила Нацрт одлуке о промени Статута општине Велико Градиште и исти упућује на јавну расправу.

**Разлози за доношење одлуке:**

Одељак „VI МЕСНА САМОУПРАВА“ Статута општине Велико Градиште није на адекватан начин решио питање органа месне заједнице и поступак избора истих, па је било потребно у наведеном делу извришти измену и допуну Статута.

**Објашњење циља који се жели постићи и образложење конкретних решења:**

 Циљ ове Одлуке је да се правно регулише питање органа месних заједница и поступак избора истих као и осталих одредби важећег Статута у циљу усклађивања са законом и ефикаснијег функционисања општине Велико Градиште.

**Процена износа финансијских средстава потребних за спровођење одлуке:**

За спровођење ове Одлуке нису потребна финансијска средства.

 **Председник Комисије за израду Нацрта одлуке**

 **о промени Статута општине Велико Градиште**

 **Милан Митић, с.р.**